บรรยากาศของร้านหากมองจากภายนอกจะคิดว่าข้างในต้องแออัดแน่ๆ แต่ไม่เลย บรรยากาศภายในร้านค่อนข้างกว้างขวาง แต่ไฟอาจจะมืดสลัวไปสักหน่อยสำหรับคนที่นั่งในห้อง แต่ถ้าได้นั่งด้านนอกจะรู้สีกสบายดีค่ะ

สำหรับการสั่งอาหาร ร้านนี้มีเมนูอาหารที่ไฮเทค คือดูเมนูจากไอแพด แต่ก็ยังเป็นพนักงานจดรับออเดอร์เหมือนร้านอาหารทั่วไปค่ะ

อาหารร้านนี้คุณภาพและราคาอาหารค่อนข้างสมน้ำสมเนื้อกัน ซึ่งจากที่มารับประทานอาหารร้านนี้บ่อยครั้ง จะพบว่าอาหารที่ได้ต้องขึ้นอยู่กับปริมาณคนในร้าน คุณภาพอาหารจะดี หากคนในร้านค่อนข้างน้อย แต่หากคนในร้านค่อนข้างเยอะ อาหารจะดูคุณภาพลดลง ไม่อร่อยเท่าเดิม และค่อนข้างช้า เนื่องจากพ่อครัวอาจจะไม่เพียงพอต่อโต๊ะอาหารที่ร้านเปิดให้บริการ

อาหารญี่ปุ่นของร้านนี้ ราคาไม่แรงมาก เพราะมีโปรโมชั่นดีๆให้คอยติดตามเสมอ หากใครที่ต้องการคำนวณงบประมาณก่อนมา ก็สามารถติดตามโปรโมชั่นได้ที่ FB: Tuna Ichiban ตามสาขาที่สะดวกไปได้เลยค่า